ජනපති සටනේ ප්රබලයෝ
ඉදිරි ජනාධිපතිවරණය සඳහා ශ්රී ලංකා පොදුජන පෙරමුණෙන් ඉදිරිපත් කරන අපේක්ෂකයා කවුද යන්න හෙට 29දා එම පක්ෂයේ දේශපාලන මණ්ඩලය රැස්වී තීරණය කරන බව එහි මහලේකම් පාර්ලිමේන්තු මන්ත්රී නීතිඥ සාගර කාරියවසම් මහතා පැවසීය බැසිල් රාජපක්ෂ මහතාගේ ප්රධානත්වයෙන් නෙළුම් මාවතේ පිහිටි ශ්රී ලංකා පොදුජන පෙරමුණු මූලස්ථානයේදී පැවති සාකච්ඡාවකින් අනතුරුව මහලේකම්වරයා ඒ පිළිබඳ කියා සිටියේය එහිදී අදහස් දැක්වූ ශ්රී ලංකා පොදුජන පෙරමුණේ ජාතික සංවිධායක නාමල් රාජපක්ෂ මහතා ප්රකාශ කර සිටියේ ඉදිරි ජනාධිපතිවරණය සඳහා ලිඛිතව ඉල්ලීම් කරන අපේක්ෂකයින් පිළිබඳ සලකා බලා දේශපාලන බල මණ්ඩලය විසින් අවසන් තීරණය ගන්නා බවයි ඉදිරි ජනාධිපතිවරණය සඳහා තරග කිරීමට ලිඛිතව ඉල්ලීමක් කිරීමට තමා අපේක්ෂා නොකරන බවත් ප්රකාශ කළ නාමල් රාජපක්ෂ මන්ත්රීවරයා වැඩිදුරටත් ප්රකාශ කර සිටියේ රටේ ආර්ථිකය ස්ථාවර කිරීමට පුළුවන් රට ඉදිරියට ගෙන යන්න පුළුවන් සහ තරුණ පරපුර අපේක්ෂා කරන පරිපාලනමය අපේක්ෂකයකු ඉදිරි ජනාධිපතිවරණය සඳහා ඉදිරිපත් කරන බවයි එරික් ගාමිණි ජිනප්රිය ඉදිරි ජනාධිපතිවරණයේ ජයග්රහණය වෙනුවෙන් සමගි ජන බලවේගය විසින් පිහිටුවීමට යන පුළුල් සන්ධානය වෙනුවෙන් ඇති කර ගැනීමට නියමිත දේශපාලන සන්ධානය සම්බන්ධයෙන් ලබන මස 01 දා පක්ෂ නායකයින් සහ විපක්ෂ නායක සජිත් ප්රේමදාස මහතා අතර විශේෂ සාකච්ඡාවක් පැවැත්වීමට නියමිතය සජිත් ප්රේමදාස මහතාගේ ජයග්රහණය වෙනුවෙන් පිහිටුවීමට යන එම දේශපාලන සන්ධානය ලබන මස අගෝස්තු 08 වැනිදා ආරම්භ කිරීම සඳහා කටයුතු කර ඇතැයි සජබ මහලේකම් පාර්ලිමේන්තු මන්ත්රී රංජිත් මද්දුම බණ්ඩාර මහතා පැවසීය අකිත පෙරේරා ඉදිරි ජනාධිපතිවරණයට ජාතික ජන බලවේගයේ අපේක්ෂක අනුර කුමාර දිසානායක මහතා වෙනුවෙන් ඇප මුදල් තැන්පත් කිරීම මෙම සතියේ සිදුකිරීමට නියමිතය ජනාධිපතිවරණය ප්රකාශයට පත් කළ මුල් දින කීපයේ දී එසේ ඇප මුදල් තැන්පත් කරන බව ජනතා විමුක්ති පෙරමුණේ ප්රධාන ලේකම් ටිල්වින් සිල්වා මහතා දිවයින ඉරිදා සංග්රහයට කීවේය ජාතික ජන බලවේගය මෙවර ජනාධිපතිවරණයේදී විශිෂ්ට ජයග්රහණයක් කරනා බවත් ඒ පිළිබඳ කිසිදු සැකයක් නැති බවත් හෙතෙම කීය සිරිමන්ත රත්නසේකර